# ETAPEI DE ÎNCADRARE

## Nr. xx din xx.05.2018

Ca urmare a notificării adresate de **SC FERMA NICOARĂ SRL prin Ciutac Georgeta,** cu domiciliul în județul Suceava, comuna Udești, satul Plavalari, **privind planul / programul** "**PLANUL URBANISTIC ZONAL- Construire adăpost pentru animale, împrejmuire, bazin vidanjabil, racorduri și branșamente”**, în comuna Udești, satul Plavalari, Județul Suceava, înregistrată la APM Suceava cu nr. 4604/ 08.05.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 18.05.2018 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Construire adăpost pentru animale, împrejmuire, bazin vidanjabil, racorduri și branșamente”**, în comuna Udești, satul Plavalari, Județul Suceava**, titular SC FERMA NICOARĂ SRL prin Ciutac Georgeta,** cu domiciliul în județul Suceava, comuna Udești, satul Plavalari, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul cu o suprafață totală de 4800 mp , este amplasat în extravilanul satului Plavalari, comuna Udești, județul Suceava și este propietatea SC FERMA NICOARĂ SRL,în baza nr. cadastral, conform in CU nr.32/27.03.2018.

Folosinta actuală a imobilului conform plan de amplasament și delimitare a imobilului: teren arabil și se incadrează în destinația stabilită – construire adapost pentru animale..

Vecinătăți:

* **la nord vest** - Prop. Rusan Elena ( teren liber- nu exista constructii) – pe o lungime

de 20,00m, distanta minima intre limita de proprietate si zona edificabila – 5,00m;

* **la nord est** - Prop. Mariniuc Ion ( teren liber- nu exista constructii)– pe o lungime

totala de 244,70m, distanta minima intre limita de proprietate si zona edificabila – 3,00m;

* **la sud vest** - Prop. Somfulean Viorel ( teren liber- nu exista constructii) – pe o

lungime de 244,70m, distanta minima intre limita de proprietate si zona edificabila – 3,00m;

* **la sud est** - Drum de exploatare– pe o lungime totala de 20,01m, distanta minima

propusa, pana in axul drumului – 10,00m;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea construirii unui adăpost de animale,împrejmuire teren, bazin vidanjabil, racorduri și branșamente, fără a aduce prejudicii mediului înconjurător.

**Indici urbanistici :**

**P.O.T. max.propus =40% C.U.T. max.propus =1,00**

Regim de înălțime, D+P+1E/M

Suprafata construita, 1920 mp

Suprafata carosabila pietonală și parcaje, 1200 mp

Suprafata spatii verzi, 1680 mp

Distanta minimă dintre clădirea – adăpost pentru animale și cea mai apropiată cladire de locuit este 100m.Adăpostul de animale va avea un număr de 75 capete bovine.

Constructia propusă respectă urmatoarele distante fată de cele mai apropiate asezări umane:

* N – peste 500 m;
* NV -250,33m, 453,55m;
* SV – 619,62m;
* S – 427,88m;
* SE – 50,19m – fata de un alt depozit de animale;
* NE – 329,16m, 352,70m, 277,93m.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Principala disfunctionalitate a zonei, din punct de vedere edilitar, este lipsa retelei de alimentare cu apa si canalizare.

**Alimentarea cu apă**

Alimentarea cu apă a obiectivelor se va face din sursă proprie, put forat, amplasat in interiorul incintei.Pentru putul forat s-a instituit o zona de protectie de 10,00m, zona ce va fi imprejmuită.

Putul forat va fi din tub de beton si va fi prevazut cu capac.Lucrarile de alimentare cu apa vor respecta legislatia in vigoare.

Alimentarea cu apa pentru nevoi menajere si pentru stins incendiu,se va asigura prin captarea apei subterane, intr-un put forat si transportul apei prin pompare ( pompa submersibila ) la o rezerva de apa.Apa rece necesara va fi filtrata si dedurizata.

**Canalizare**

Apa uzată menajeră de la obiectiv este dirijată prin intermediul conductelor si căminelor de canalizare menajeră la un bazin vidanjabil amplasat langă limita de proprietate .Pentru bazinul vidanjabil s-a instituit o zonă de protectie de 10,00m.Bazinul vidanjabil va fi format dintr-un cantainer din polipropilenă dotat cu guri de vizitare si capac.

Apele pluviale de pe suprafata zonelor de parcare si platforme, vor trece printr-un separator de hidrocarburi si apoi evacuate in rigolele marginale.

Lucrarile de canalizare vor respecta legislatia in vigoare.

**Bazin de retentie dejectii ( purin)**

Bazinul ,constructie subterana din beton armat,amplasata sub platforma de depozitare a gunoiului de grajd,dimensionata in functie de numarul animalelor.

Radierul si peretii vor fi hidroizolati,pentru a evita exfiltratiile si infestarea solului cu dejectii.

*Platforma depozitare gunoi de grajd solid ( balegar* ):

Platforma,constructie supraterana din beton este prevăzuta cu pereţi de sprijin inalti de ~~ 1,50 m şi cu praguri de reţinere a efluentului şi canal de scurgere a acestuia către bazinul de retenţie a purinului. Radierul si peretii vor fi hidroizolati,pentru a evita exfiltratiile si infestarea solului cu dejectii.

Dejectiile animale, depozitate pe platforma special amenajate vor fi transportate de beneficiar in locuri special amenajate cel putin o data la 7 zile.

Platforma de gunoi va fi amplasata la minim 500 de metri faţă de sursa de apă potabilă sau locuinţe.

**Alimentarea cu caldură**

Nu este cazul

**Alimentarea cu energie electrică**

Alimentarea cu energie electrică a obiectivului se va face de la retelele publice existente in zonă, prin intermediul unui bransament electric,ale cărui caracteristici tehnice se vor stabili de catre furnizorul de electricitate pe baza AVIZULUI TEHNIC DE RACORDARE (la solicitarea beneficiarului).Iluminatul perimetral (pe limita de proprietate) se va realiza cu lampi de iluminat cu un consum redus de energie (halogen eco-lamp) care asigură un flux luminos optim, conform cerintelor vizuale impuse de standardele in vigoare.

**Gospodăria deșeurilor**

Sistemul de colectare a deseurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firmă specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă.

Depozitarea temporară a materialelor de constructii și a deșeurilor rezultate va fi astfel efectuată incât sa nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

Activitatea care se va desfasura nu va genera zgomot şi vibraţii. Cea mai apropiată aşezare umană faţă de amplasamentul analizat se află la peste100 m.

Este interzisă amplasarea depozitelor de dejecţii în apropierea pădurilor.

Este interzisă amplasarea depozitelor de dejecţii în apropierea apelor de suprafaţă sau pe terenuri cu regim freatic de mică adâncime.

**Accesul auto și pietonal**

Accesul catre zonă studiată se va realiza din drumul de exploatare, din partea de sud - est a amplasamentului, care face legatura prin drumuri sătesti si comunale cu intravilanul localitatii. Drumul de exploatare, existent in zonă, este din pamânt, aflat in stare relativ bună de functionare.

Se propune amenajarea si largirea drumului de exploatare existent in zonă, până la o lătime de 6,00m, astfel incât să permită circulatia autovehicolelor in ambele sensuri.

Parcela are asigurat un acces carosabil de 5,00m lătime, având in vedere ca zona nu va fi puternic circulată, dintr-o circulatie publica in mod direct, ceea ce permite accesul către amplasament inclusiv mijloacelor de stingere a incendiilor si a mijloacelor de transport grele.

Circulatiile carosabile din incinta, vor avea latimi de 5,00m.

Circulatiile pietonale vor avea o latime minimă de 1,00m.

Zona de parcare va avea o lătime minimă de 6,00m.

In incintă, distanta minimă dintre zona de parcare si constructie va fi de 10,00m.

Distanta minimă dintre zona de parcare si clădirile invecinate parcelei va fi de min 500m.

Stationarea autovehicolelor atat in timpul lucrărilor de constructii – reparatii cat si in timpul functionării clădirilor se va face in afara drumurilor publice, unitatea avand prevăzut in interiorul parcelei spatii de circulatie, incărcare si intoarcere.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 08.05.2018 și 11.05.2018, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.